b'\n_START_ARTICLE_\nRon Stoppable\n_START_SECTION_\nHistorie\n_START_PARAGRAPH_\nRon m\xc3\xb8tte Kim p\xc3\xa5 deres f\xc3\xb8rste dag p\xc3\xa5 f\xc3\xb8rskolen, og de har v\xc3\xa6rt venner siden da._NEWLINE_I filmen Kim Possible \xe2\x80\x93 I tide og utide ble Ron fremstilt som en talef\xc3\xb8r og observant unge, som kunne forst\xc3\xa5 seg p\xc3\xa5 avanserte temaer og dessuten hadde en solid sosial forst\xc3\xa5else. Han hadde ogs\xc3\xa5 underutviklede sosiale evner, som skilte han fra andre barn. Han hadde en fantasivenn som het Rufus (trolig en konsekvens av \xc3\xa5 ikke v\xc3\xa6re med i det sosiale livet) og har sovet med lyset p\xc3\xa5 siden han var fire._NEWLINE_Mange elementer av Rons personlighet kan spores tilbake til traumatiske opplevelser i barndommen, som har blitt presentert i flere tilbakeblikk i l\xc3\xb8pet av serien. Den mest brukte hendelsen er et sommeropphold p\xc3\xa5 Camp Wannaweep. Under dette oppholdet ringte han hjem s\xc3\xa5 ofte at mora tilslutt nektet \xc3\xa5 svare. Mens Ron var p\xc3\xa5 Camp Wannaweep ble han mobbet og herset med av andre unger, og m\xc3\xa5tte dele ei insektfylt hytte med leirens maskot, sjimpansen Bobo. Dette siste ga Ron en evigvarende apefobi som har blitt nevnt flere ganger i serien._NEWLINE_Det var ogs\xc3\xa5 i l\xc3\xb8pet av leiroppholdet at Ron m\xc3\xb8tte Knut (Gil Moss). Ron byttet sine sv\xc3\xb8mmetimer med Knuts h\xc3\xa5ndverkstimer (fordi Ron ikke ville v\xc3\xa6re i vannet). Knut kom tilbake som en skurk, og ville hevne seg p\xc3\xa5 Ron, fordi Ron gjorde at Knut var s\xc3\xa5 lenge i det forurensede vannet at han muterte._NEWLINE_Ron frilansheltkarriere begynte samtidig med Kims. Da Upperton-million\xc3\xa6ren Mr. Paisley ble fanget i sitt eget hvelv, ble Kim og Ron tilkalt ved en feiltakelse, og resten er historie.\n_START_SECTION_\nType B-personlighet\n_START_PARAGRAPH_\nSom type B er Ron for det meste munter, st\xc3\xa5r i mot det meste av gruppepress, og er i stor grad ubekymret n\xc3\xa5r det gjelder utseende og diller; som han mener er grunt og bare et blaff. Som en f\xc3\xb8lge av dette virker Ron ofte som motvekt til Kim og hennes A-personlighet. Ron har ved flere anledninger oppmuntret Kim til \xc3\xa5 ta det litt med ro n\xc3\xa5r konkurransenaturen hennes tar overh\xc3\xa5nd, og hjelper henne med \xc3\xa5 sette ting i perspektiv n\xc3\xa5r hun bekymrer seg over ten\xc3\xa5ringsproblemer som "popularitets-n\xc3\xa6ringskjeden" og hvordan andre ser p\xc3\xa5 henne. Kim fungerer ofte p\xc3\xa5 samme m\xc3\xa5te for Ron og motiverer ham, oppmuntrer ham til \xc3\xa5 delta p\xc3\xa5 ting og fors\xc3\xb8ker \xc3\xa5 dempe entusiamen hans overfor andre._NEWLINE_Rons personlighet er definert av ego, men ikke i like tydelig grad som Type A Kim. Han har en tendens til \xc3\xa5 bli besatt av ideer, m\xc3\xa5l og temaer som han ikke klarer \xc3\xa5 f\xc3\xa5 ut av hodet, selv etter at alt har vist seg \xc3\xa5 v\xc3\xa6re udugelig. I tidlige episoder dreide dette seg oftest om at Ron var uenig med Kim om form\xc3\xa5let til skurker; som at han mente at Dr. Drakken skulle "stjele jula" eller at Se\xc3\xb1or Senior Senior planla \xc3\xa5 skape en golbal mangel av mini-hot dogs.\n_START_SECTION_\nKl\xc3\xb8nete assistent\n_START_PARAGRAPH_\nSon en kl\xc3\xb8nete assistent blir Ron vanligvis framstilt som ekstremt lojal, men ogs\xc3\xa5 klumsete og lite modig. Ofte "snubler han i egne bein" -gjerne p\xc3\xa5 komiske eller sosialt ydmykende m\xc3\xa5ter- og under oppdrag er det vanlig at han \xc3\xa5 fullstendig feile i noe Kim gjennomf\xc3\xb8rte problemfritt. (For eksempel kan han st\xc3\xa5 baklengs p\xc3\xa5 ski ned en bakke og krasje med et tre like etter at Kim nettopp passerte feilfritt.)_NEWLINE_Rons klumsethet var veldig tydelig i tidlige episoder, og resulterte ofte i at han satte seg selv i fare under oppdrag, slik at Kim m\xc3\xa5tte slippe det hun hadde i hendene og redde ham. Gjennom serien har evnene hans blitt bedre og han har krevd redning langt sjeldnere. I senere episoder har det meste av klumsetheten hans fungert som humorinnslag og framstilt mer som klossethet enn inkompetanse; han viser ofte elementer av fysisk styrke og smidighet sammen med Kim, skj\xc3\xb8nt p\xc3\xa5 en klossete og panikkartet m\xc3\xa5te som en kontrast til Kims grasi\xc3\xb8se og beherskede gjennomf\xc3\xb8ring. Skaperne sier at Rons ytelser i actionsekvenser var ment \xc3\xa5 skulle baseres p\xc3\xa5 Jackie Chan, alts\xc3\xa5 \xc3\xa5 utf\xc3\xb8re fysiske \xc3\xb8velser p\xc3\xa5 usikker og improvisert, men ogs\xc3\xa5 effektiv, m\xc3\xa5te._NEWLINE_Selv om Rons klumsethet har skapt problemer (som \xc3\xa5 la skurker stikke av) har den ogs\xc3\xa5 virket i hans fav\xc3\xb8r, og gjort at han har greid ting gjennom \xc3\xa5 v\xc3\xa6re klumsete som verken han eller Kim kunne greid ved hjelp av rene evner (se \xc2\xabThe Ron Factor\xc2\xbb). If\xc3\xb8lge Wade kan dette v\xc3\xa6re en kvantitativ evne Ron har._NEWLINE_Et annen gammelt karaktertrekk ved Ron er fobiene hans. Apefobien hans nevnes ofte, man har ogs\xc3\xa5 sett at han er ekstremt redd insekter, mekaniske hester (skyldes en uheldig opplevelse med en barneridingshest utenfor kj\xc3\xb8psenteret der han mistet to melketenner), hagegnomer (skyldes et gnomrelatert trehjulssykkeluhell) og mange andre ting. Ofte vises han i panikkanfall under oppdrag fordi han konfronteres av noe truende eller farlig. Han har ogs\xc3\xa5 en tendens til \xc3\xa5 bli paranoid, som resultat av barndomsfobier og d\xc3\xa5rlige opplevelser._NEWLINE_P\xc3\xa5 tross av alt det han frykter klarer Ron seg vanligvis til slutt. En gang sier ogs\xc3\xa5 en figur i serien at det faktum at Ron f\xc3\xb8lger Kim uansett er et tegn p\xc3\xa5 virkelig mot._NEWLINE_Det er et stadig tilbakevendende poeng at Ron mister buksa eller \xc3\xa5 ufrivillig bli st\xc3\xa5ende i bare underbuksa p\xc3\xa5 en komisk m\xc3\xa5te. I sesong to sier han at det har skjedd s\xc3\xa5 ofte han ikke lenger blir flau over det. I sesong fire sier han likevel at han finner det forvirrende at det fortsetter \xc3\xa5 skje selv om han er "High School senior" (avgangselev).\n_START_SECTION_\nForventet taper\n_START_PARAGRAPH_\nVed siden av klumsetheten utmerker ikke Ron seg p\xc3\xa5 skolen og ser ofte ut til \xc3\xa5 forst\xc3\xa5 enkle fakta eller ting -selv n\xc3\xa5r de forklares rett ut for ham- enten fordi han har begrenset forst\xc3\xa5else for temaet eller diskusjonsmetoden, eller fordi han ikke f\xc3\xb8lger med. (P\xc3\xa5 grunn av naturen i Rons rolle kan det v\xc3\xa6re vanskelig \xc3\xa5 vite n\xc3\xa5r det er en del av personligheten eller kun et humoristisk innslag). Rons problemer vises gjennom hans generelle konsentrasjonsvansker og latskap, som p\xc3\xa5 sitt mest ekstreme f\xc3\xb8rte til at Ron forventet at labpartneren skulle gj\xc3\xb8re alt arbeidet, siden hans/hennes naturlige motivasjon om \xc3\xa5 lykkes ville veie opp for hans sl\xc3\xb8vhet._NEWLINE_Ironisk nok, mens Ron sjeldent forst\xc3\xa5r dagligdagse ord eller eufemismer, bruker han et noe mer avansert vokabular enn andre karakterer i serien. Han bruker ofte lengre ord enn andre p\xc3\xa5 hans egen alder og holder enn mer kontrollert form for tale gjennom serien i tillegg til \xc3\xa5 komme med komplekse og uvanlige tankerekker som andre karakterer ikke tenker p\xc3\xa5, inklusive kommentarer rundt Kims egne utsagn og oppf\xc3\xb8rsel. Slike bemerkninger fra Ron forsterker likevel bare andres inntrykk av ham som rar. Denne karakteristikken var s\xc3\xa6rdeles tydelig da Ron var mindre, i dag er det ikke s\xc3\xa5 viktig, men benyttes likevel ofte._NEWLINE_Ron har ogs\xc3\xa5 en tendens til \xc3\xa5 tviholde p\xc3\xa5 barndomsvaner og -skikker, og nekter sta \xc3\xa5 forandre p\xc3\xa5 det, til tross for andres negative reaksjoner. For eksempel, i \xc2\xabOctober 31st\xc2\xbb g\xc3\xa5r han ut p\xc3\xa5 knask eller knep-runde selv om andre p\xc3\xa5 hans alder for lengst ville ha sluttet._NEWLINE_Som vanlig for den forventede taperen, har Ron ofte lave forventninger til egne prestasjoner og stiller lave krav til seg selv, b\xc3\xa5de akademisk og sosialt. Han mangler fokus og feiler ofte grundig som f\xc3\xb8lge av d\xc3\xa5rlig innsats og liten tro p\xc3\xa5 egne evner, eller fordi han pr\xc3\xb8ver for hardt._NEWLINE_Hans fors\xc3\xb8k p\xc3\xa5 \xc3\xa5 passe inn blir ofte spolert av det faktum at han har en tendens til \xc3\xa5 opptre med et uttalt niv\xc3\xa5 av umodenhet, som har gitt ham et rykte som taper blant sine likestilte. For det meste gj\xc3\xb8r Rons Type B-personlighet at han ikke merker det-og dermed ydmyker dem rundt seg mer enn omvendt, eller at han kommer med sin spissfindighet som en del av indre "Ronhet" og overser hva andre sier. Dette var tydeligst i pilotepisoden \xc2\xabCrush\xc2\xbb der Ron erkl\xc3\xa6rer at mottoet hans er "aldri v\xc3\xa6r normal"._NEWLINE_Selv om Ron later til \xc3\xa5 ha vent seg til tanken p\xc3\xa5 at andre ser p\xc3\xa5 ham som ukul, og vanligvis rister det av seg, har det hendt at han har s\xc3\xb8kt aksept blant sine likestilte ved ulike tilfeller (vanligvis i fors\xc3\xb8k p\xc3\xa5 \xc3\xa5 f\xc3\xa5 oppmerksomheten til jenter), med varierende resultat. To merkbare situasjoner er n\xc3\xa5r han fors\xc3\xb8kte \xc3\xa5 begynne p\xc3\xa5 nytt igjen under en tur til Florida, og n\xc3\xa5r han pr\xc3\xb8vde seg som maskoten "Middleton Mad Dog". I det f\xc3\xb8rste tilfellet ble Ron stemplet som taper i l\xc3\xb8pet av dag en. I det siste tilfellet ble han akseptert av fansen, men greide \xc3\xa5 erte p\xc3\xa5 seg hele heiagjenglaget i arbeidet fram dit. De gangene Ron har oppn\xc3\xa5dd en viss anerkjennelse fra sine jevnaldrende pleier han \xc3\xa5 fr\xc3\xa5tse i det, og lar det noen ganger g\xc3\xa5 seg til hodet. Selv om han aldri har blitt framstilt som en stereotypisk nerd/dust, har han blitt referert til som det enkelte ganger, og har flere av de typiske karaktertrekkene til nerder/duster. Det blir bevist gjennom hans hang til \xc2\xabkult\xc2\xbb-videospill, hans tilfeldige fascinasjon av sci-fi og fantasy genrer, og at han kommer overens med Kim fetter Larry._NEWLINE_Rons personlighetstrekk ble klarest demonstrert da skolen fikk bes\xc3\xb8k av en fiktiv personlighetsguide-dille under navnet Animologi. Ron ble da en Hvit Snegle; en sosialt hemmet person, en etterdilter og lukter overmoden frukt. Under karrieredagen ble Ron trukket mot matrelaterte yrker.\n_START_SECTION_\nMotsetninger\n_START_PARAGRAPH_\nP\xc3\xa5 tross av \xc3\xa5 vanligvis bli framstilt som rar, barnslig, forvirret og en som ikke yter maksimalt, har Ron-figuren vist seg \xc3\xa5 ha skjulte evner og dybder som nyttes for \xc3\xa5 drive handlingen framover i enkelte episoder og situasjoner._NEWLINE_Blant Rons skjulte talenter er p\xc3\xa5viselige b\xc3\xb8lger av kreativitet og intellekt. Han skrev sangen Kim sang p\xc3\xa5 talentshowet og \xc2\xabNaked Mole Rap\xc2\xbb, er en talentfull kokk og nyter suksess i flere h\xc3\xa5ndverksrelaterte aktiviteter (bl.a. at han lagde sitt eget Mad Dog-hode). Han gj\xc3\xb8r ofte inng\xc3\xa5ende observasjoner av livet, samfunnet og alle former for logikk, noe som strider i mot den vanlige framstillingen av ham som en type med et enkelt sinn. Han viste seg ogs\xc3\xa5 \xc3\xa5 ha det som trengtes for \xc3\xa5 raskt bli forfremmet i l\xc3\xb8pet av hans korte karriere hos Bueno Nacho. Han har ogs\xc3\xa5 en rekke andre talenter, som vist p\xc3\xa5 talentshowet. Det kan nok ikke regnes som et talent, men Ron oppfant ogs\xc3\xa5 Nacoen._NEWLINE_I tillegg til disse evnene, g\xc3\xa5r Ron noen ganger gjennom perioder der han har ekstremt fokus eller klarhet om ting, noe som f\xc3\xb8rer til at personligheten og evnene hans blir drastisk forandret. I neste omgang f\xc3\xb8rer det til at han blir i stand til \xc3\xa5 gjennomf\xc3\xb8re ting han vanligvis ikke ville v\xc3\xa6re i stand til. De fleste endringene kommer mens Ron er en helt som \xc2\xaballtid er der n\xc3\xa5r det trengs\xc2\xbb. For eksempel:_NEWLINE_Mot I Sink or Swim og Return to Camp Wannaweep ble Ron i stand til \xc3\xa5 overvinne frykten og sloss med Knut p\xc3\xa5 egen h\xc3\xa5nd. I Exchange klarer Ron \xc3\xa5 glemme apefrykten og tro p\xc3\xa5 seg selv, slik at han kan redde Yori fra Monkey Fist_NEWLINE_Smidighet og sport I Sick Day utf\xc3\xb8rte Ron flere ekstremsportman\xc3\xb8vrer, som han tidligere ikke hadde greid, for \xc3\xa5 komme seg inn i Drakkens skjulested og ta med Str\xc3\xa5l-X (og fikk kun et sedvanlig bukseproblem). I The Twin Factor klarer Ron \xc3\xa5 komme seg unna Kim og Shego, som begge var under hjernekontroll \xe2\x80\x93 og klarte faktisk \xc3\xa5 bevege seg slik at de kuttet tauene han var bundet i. I Exchange nedkjempet han Yamanouchininjaen Fukushima i n\xc3\xa6rkamp._NEWLINE_Kommunikasjon med dyr Ron har ogs\xc3\xa5 vist seg \xc3\xa5 ha en mystisk evne til \xc3\xa5 snakke med og faktisk forst\xc3\xa5 dyr. Vanligvis ser man dette n\xc3\xa5r han er sammen med Rufus, selv om det kan hevdes at Rufus allerede, selv om det er h\xc3\xb8yst uvanlig, er i stand til \xc3\xa5 kommunisere med andre. Man har ogs\xc3\xa5 sett Ron kommunisere godt med andre dyr: Kakkis og Dementors mutanthunder er noen av dem._NEWLINE_Blaff av inspirasjon/briljans I Sink or Swim avledet Ron oppmerksomheten til Knut for \xc3\xa5 lure ham inn i en felle. I Sick Day utarbeidet han en plan for \xc3\xa5 komme inn i Drakkens skjulested uten \xc3\xa5 bli oppdaget, og i Bad Boy foruts\xc3\xa5 han mange ulike problemer i forbindelse med planene sine om verdensherred\xc3\xb8mme, i tillegg til \xc3\xa5 vise teknisk/mekanisk kunnskap. I Naked Genius bygde han en dommedagsmaskin av diverse skrap uten at han gjorde det bevist, siden han var veldig usikker p\xc3\xa5 seg selv og vettskremt av Drakkens trusler._NEWLINE_Den st\xc3\xb8rste endringen hos Ron var trolig i Bad Boy, da de stereotypiske \xc2\xabgal vitenskapsmann\xc2\xbb-trekkene fra Drakken havnet hos ham, og f\xc3\xb8rte til at han ble midlertidig forandret til en gal vitenskapsmann/ondt geni ved navn Zorpox Erobreren. Som Zorpox skapte Ron stadig mer sofistikerte v\xc3\xa5pen, fra en mekanisk innretning som spruter potet veggimellom til en terrengg\xc3\xa5ende plasmakatapult og en v\xc3\xa6rmaskin som var i stand til \xc3\xa5 p\xc3\xa5virke v\xc3\xa6ret i global m\xc3\xa5lestokk._NEWLINE_Selv om slike forandringer oppst\xc3\xa5r relativt ofte er de ikke brukt i alle episodene, og varer heller ikke fra episode til episode.'